Robinson R22

Robinson R22 je dvojmiestny ľahký vrtuľník vyrábaný  americkou  spoločnosťou Robinson Helicopter Company. Stroj bol vyvíjaný Frankom Robinsonom od roku 1973 a je vyrábaný od roku 1979. Prvý let sa uskutočnil v roku 1975.

 Vývoj 
náhľad|Robinson R22
náhľad|Kokpit R22
náhľad|Motor Lycoming O-320, typ R22 Beta
náhľad|Robinson R22 Beta II registračné značky OK-TOM v Česku
náhľad|Čelný pohľad na R22 počas letu

Prvý prototyp bol vyrobený ako R22 a čoskoro potom nasledovali ďalšie verzie  R22 HP, R22 Alpha, R22 Beta a R22 Beta II. Verzia R22 HP bola vystrojená motorom Lycoming 0-320-B2C o výkonu 160 HP a prekonala tak verziu R22 o 10 HP (7,5 kW). Verzia R22 Alpha disponovala upravenými lyžinami na podvozku, ktoré zlepšili ako prístupnosť kokpitu pre posádku vrtuľníka, tak aj stabilitu stroja na zemi i pri letu v nízkej  nadmorskej výške s posádkou na palube. Verzia R22 Beta mala zvýšený počet otáčok motoru a vrtuľník bolo možné ľubovoľne doplniť   brzdou rotora a doplnkovou palivovou nádržou. Batéria  bola premiestnená  z prednej časti vrtuľníka do zadnej časti blízko motora, čím sa  zlepšila stabilita stroja. Tato verzia bola ponúkaná  ako cvičný letún a s doplnkovými plavákmi a  bola predávaná ako R22 Mariner určený pre armádne a policajné účely. Verzia R22 Beta II bola vystrojena novým motorom Lycoming 0-360 z odľahčených materiálov. To umožnilo ľahšie manipulovať so strojom  vo  vyšších nadmorských výškach, a tak bol tento vrtuľník  určený predovšetkým pre lety nad hladinou mora. Vrtuľníky Robinson R22 sa  stali vývojovým predchodcom väčšieho  modelu Robinson R44.

Od decembra  1975 do júna 2010 bolo zaznamenaných na 1230 nehôd vrtuľníkov R22. Z nich  bolo 182 smrteľných.

 Robinson R22 v Československu a na Slovensku  
Na letisku  v  Nitre v roku  1991 predvádzal inštruktor Vladimír Králík  R22 Beta N2580C  . Vrtuľník 13.januára 1992 mal nehodu. 
Od leta  1992 prevádzkovala vrtuľníky Robinson R22 spoločnosť HELI SERVICES. Bola založená škola a prví záujemci sa  preškolili už na jeseň 1992. Firma kontrolovala produktovody na území celého Československa.  Piloti Josef Rýdl, Norbert Mazura, Libor Hataš, Vladimír Kačerovský. 

Na Slovensku používala  Robinson R22  Letecká spoločnosť Bel-Air Slovakia začala svoju činnosť 1. januára 1992 a jej sídlom bolo letisko M. R. Štefánika v Bratislave, pričom základňu mala aj v Chrudimi v Česku. Hlavnou náplňou jej činnosti bola letecká záchranná služba.Svetoň, Pavol: Vrtuľníky nad Tatrami, Vydavateľstvo Matice slovenskej, 2009, 240 str. V  súčasnosti lieta na Slovensku Robinson R22 Beta, OM-ITI, výrobné číslo  1302,vlastník vrtuľníka  Helicopter Owner: Slovcopter – Igor Suško, prevádzkovateľ Flight Service, s.r.o.

 Využitie 
Vrtuľník Robinson R22 je ideálny pre súkromných vlastníkov, pretože oproti akémukoľvek inému typu vrtuľníku vyžaduje najnižšie prevádzkové náklady na hodinu letu. Táto ekonomická prevádzka je najvýznamnejším predajným faktorom pre túto helikoptéru. Model R22 sa stal najpredávanejším civilným vrtuľníkom na svete. Vo svojej triede drží svetové výkonnostné rekordy v dosiahnutej rýchlosti, výške a vzdialenosti.
Vrtuľník Robinson R22 je vhodný pre letecké školy ako výcvikový vrtuľník. Vďaka svojim dobrým letovým vlastnostiam a ekonomickej prevádzke je R22 využívaný na letecký výcvik hlavne v USA a v Európe. 

 Varianty 
 R22: Prvá verzia, vybavená piestovým motorom Lycoming O-320-A2B nebo Lycoming O-320-A2C.
 R22 HP: Výkonnejšia verzia vybavená motorom  Lycoming 0-320-B2C o výkone 160 koní.
 R22 Alpha: Inovovaná verzia poháňaná motorom Lycoming 0-320-B2C bola certifikovaná v roku 1983.
 R22 Beta: Verzia poháňaná motorom Lycoming 0-320-B2C.
 R22 Beta II: Výkonnejšia verzia vybavená motorom Lycoming O-360-J2A.
 R22 Beta II Police: Policajná verzia vybavená reflektorom a reproduktorom.
 R22 Mariner: Verzia určená pre  lety nad hladinou mora poháňaná motorom Lycoming 0-320-B2C Beta a vybavená plavákmi.
 R22 Mariner II: Výkonnejšia  námorná  verzia vybavená motorom Lycoming O-360-J2A Beta II.
 R22 Police: Policajná  verzia.
 R22 IFR: Cvičná verzia určená pre lety podľa prístrojov. Pretože  táto verzia nebola certifikovaná, lety musia byť uskutočňované za podmienok letu podľa  prístrojov.
 Maverick UAV: Bezpilotná  verzia vyrábaná spoločnosťou Boeing.
 Renegade UAV: Bezpilotná  verzia.

 Užívatelia 
 Civilné využitie 
Vrtuľníky R22 využívajú mnohé civilné letecké spoločnosti , letecké kluby a využívajú sa aj na súkromné účely.
 Vojenské využitie 

 Armáda Dominikánskej  republiky

 Filipínske námorníctvo

 Špecifikácia (R22) 
Vrtuľník R22, ktorý vznikol na rysovacej doske v malom hangáre na letisku v Torrance, má jednoduchú oceľovú a z ľahkých zliatin pozváranú konštrukciu. Konštrukcia je pokrytá plášťom z kovu a sklených vlákien. Model R22 má dvojlistý polokĺbový hlavný rotor, dvojlistý chvostový rotor na škrupinovom chvostovom pylóne a pristávacie lyžíny zvarené z kovu a ľahkých zliatin. Jeden piestový motor Lycoming bol inštalovaný v dolnej zadnej časti trupu.
 Technické údaje 

 Základné charakteristiky vrtuľníka R22 Beta 

Typ: dvojmiestny ľahký vrtuľník
Posádka: pilot + 1 cestujúci
Dĺžka: 28 ft 8 in (8.7 m)
Hlavný rotor: ľavotočivý, dvojlistový
Priemer hlavného rotora: 25 ft 4 in (7.7 m)
Chvostový rotor: tlačný, dvojlistový
Výška: 8 ft 11 in (2.7 m)
Disková plocha: 497 ft2 (46.2 m2)
Prázdna hmotnosť: 796 lb (389 kg)
Plná hmotnosť: 920 lb (417 kg)
Maximálna vzletová hmotnosť: 1,370 lb (635 kg)
Motor: 1x Lycoming O-320-A2B or -A2C jednotný 4-piestový motor, 124 hp (93 kW)
Objem hlavnej nádrže: 19.8 US gallons (75 litrov)
Užitočný objem hlavnej nádrže: 19.2 US gallons (73 litrov)
Spotreba: 27-33 l/hod, AVGAS 100

 Výkony vrtuľníka R22 
Maximálna rýchlosť: 117 mph, 189 km/h, 102 kts
Rýchlosť letu: 99 mph, 160 km/h, 86 kts
Dolet: 240 mi (386 km)
Servisný strop: 14,000 ft (4,267 m)
Strop vznášania: 14,000 ft (2,133 m)
Rýchlosť stúpania: 1,200 ft/min (6.1 m/s)
Výkon: 0.095 hp/lb (0.147 kW/kg)
Výdrž: priemerne 2 hodiny letu + 30 minútová rezerva  

 Referencie 

 Pozri aj 
 Robinson R44
 Robinson R66

 Podobné vrtuľníky 
 Brantly B-2
 Sikorsky S-300
 Guimbal Cabri G2

 Iné projekty 

 Externé odkazy 
 Robinson Helicopter Company/ spoločnosť Robinson 
 Robinson R22 Beta II – specifikace / Špecifikácie vrtuľníka 
 /Robinson - výrobca 
/ Register slovenských vrtuľníkov

 Zdroj 

Kategória:Vrtuľníky Robinson